Държавен вестник, бр. 93, 2021 г., стр. 9

БРОЙ  93	
Д Ъ Р Ж А В Е Н  В Е С Т Н И К 	
СТР.  9  
от биологичния пол не е нито вродена, нито 
неизменна. Организацията обръща внимание, 
че „транссексуална идентичност“ съществува 
единствено в съзнанието, а не в тялото“ и „се 
основава до голяма степен на психологичес­
ки комфорт или дискомфорт с биологичния 
пол“. В становището на АКП също така се 
обръща внимание на вредоносните за здравето 
последици от практиката да се предписват 
блокери на пубертета и кръстосани полови 
хормони при млади хора с нарушена полова 
ориентация – траен стерилитет, повишен риск 
от инфаркт, инсулт, диабет, кръвни съсиреци, 
онкологични заболявания и др. Напълно иден-
тични са предупрежденията относно опаснос­
тите за здравето от посочените медицински 
процедури за промяна на пола („терапия за 
утвърждаване на пола“), отправени в стано-
вището на Международната федерация за сво-
бода при избора на терапия и психологическо 
консултиране. Последното също така цитира 
многобройни научни изследвания, според 
кои­то полово несъответстващата идентичност 
не е изцяло биологично детерминирана, а е 
обусловена и от въздействието на социалната 
среда („може да се променя през целия живот 
под въздействие на преживяванията и опита“) 
и в науката няма консенсус, че това състояние 
е неизменно. Във връзка с това се посочва, 
че „културата влияе върху развитието на по-
лово несъответстваща идентичност, като в 
някои страни културата дори е създала мода 
за подлагане на съмнение на идентичността 
през периода на юношеството“, което е под-
крепено със статистика от Великобритания 
и щатите Калифорния и Северна Каролина 
в САЩ. В заключение, основавайки се на 
тезата, че „някои държави с най-дълъг опит в 
практиките и процедурите за промяна на пола 
са ограничили достъпа до тези процедури за 
деца и юноши, осигурявайки им така необ-
ходимата защита“ (като примери са посочени 
Обединеното кралство, Швеция, Нидерландия 
и Финландия), организацията се обявява про-
тив предизвикването на промени в човешкото 
тяло с цел имитация на външните признаци 
на друг пол, квалифицирайки го като „опасен 
експеримент с телата и живота на хората“. 
Асоциация „Общество и Ценности“ също 
поддържа, че транссексуалната идентичност 
не е безспорно биологично обусловена, а се 
определя и от опита в социална среда, като 
същевременно се позовава на изследвания, 
според които „много малка част от децата, 
които се идентифицират с пол, различен от 
биологичния си, продължават да го правят по 
време или след юношеството. С нарастването 
на транссексуалността значително са нарас-
нали и случаите на транссексуални, които са 
се върнали към пола си по рождение“. Стано-
вището изразява и тревога от разрастване на 
транссексуалността (в тази връзка е посочено, 
че в Англия например броят на децата, решили 
да променят пола си и подложили се на хор-
монална терапия, е нараснал с 4500 процента 
за по-малко от 10 години), с оглед на което 
се апелира към съда да се защитят „децата и 
бъдещето на страната ни от тежките послед-
ствия и злоупотреби, съпътстващи промяната 
на пола“. Становището на ADF International 
обръща внимание на опасността „подмяната 
на биологичната и обективната реалност с 
едно разтегливо и субективно понятие“ да пре-
дизвика отрицателен ефект в редица области 
на правното регулиране, като по този начин 
се накърнят правната сигурност и предвиди-
мостта относно съдържанието на правата и 
задълженията. В становището си Българският 
родителски централен комитет, като изхожда 
от разбирането, че всеки човек „принадлежи 
към един от двата обективно и биологично 
съществуващи пола“, изразява тревогата си 
от „очертаващите се все по-силно тенденции 
за умишлено опорочаване и неясно тълкуване 
на половата идентичност на човешкото съ-
щество“. От своя страна Националният сбор 
за Съпротива „Свети Георги Победоносец“ 
акцентира върху необходимостта понятието 
„пол“ да бъде изяснено в контекста на разби-
рането за семейство, принципите за създаване 
и целите му – „продължаване на човешкия 
род чрез възпроизводство на поколенията“. 
Във връзка с това се обръща внимание, че 
според Конституцията източноправославно-
то вероизповедание е традиционна религия 
в Република България и именно „върху ос-
новата на християнските ценности, морал и 
разбирания са построени българските наци-
онално-държавни и културно-обществените 
семейно-родови традиции“. Оттук е изведено, 
че единствено чрез „благословения от Господ 
Бог свещен брак между мъж и жена“ може да 
се осигури възпроизводството на човешкия род 
и следователно „понятието „пол“ е биологич-
но предопределено и еднозначно съвпадащо 
с духовното, душевното, психологическото, 
моралното, общественото и юридическото 
такова“. В становището на Института за 
принципите на правото се застъпва, че „бъл-
гарският Конституционен съд може и трябва 
да дефинира пола като биологично определен“ 
при отчитане на произтичащата от Съюзното 
право необходимост да се гарантира защитата 
от дискриминация на хората, преминали през 
процес на „смяна на пола“.
В противовес на горепосочените стано-
вища се консолидират представените от 
организации­те Фондация „Ресурсен цен-
тър – Билитис“, Българския Хелзинкски ко-
митет (БХК), Европейския клон на междуна-